JayJayThrowThrow/commonwealth-wiki-mix huggingface dataset:
യൂറ്റാ

അമേരിക്കൻ ഐക്യനാടുകളുടെ പടിഞ്ഞാറൻ പ്രദേശത്തുള്ള ഒരു സംസ്ഥാനമാണ് യൂറ്റാ. 1896 ജനുവരി നാലിന് യൂണിയന്റെ ഭാഗമായ യൂറ്റാ 45-ആമത്തെ സംസ്ഥാനമാണ്. യുറ്റെ ഇന്ത്യൻ ഭാഷയിൽ നിന്നാണ് യൂറ്റാ എന്ന പേരിന്റെ ഉദ്ഭവം. "മലമ്പ്രദേശക്കാർ" എന്നാണ് ഈ വാക്കിന്റെ അർത്ഥം.

അമേരിക്കൻ ഐക്യനാടുകളിലെ ഒരു പ്രധാന ഗതാഗത, വിവരസാങ്കേതിക, സർക്കാർ സേവന, ഖനന കേന്ദ്രമാണ് യൂറ്റാ. യു.എസ്. സെൻസസ് ബ്യൂറോയുടെ കണക്കുകൾ പ്രകാരം 2008-ൽ അമേരിക്കയിലെ ഏറ്റവും വേഗതയിൽ വളരുന്ന സംസ്ഥാനമായിരുന്നു ഇത്.

പുരാതന പ്യൂബ്ലോയൻ, നവാജോ, യൂറ്റെ തുടങ്ങിയ വിവിധ തദ്ദേശീയ അമേരിന്ത്യൻ ജനവിഭാഗങ്ങൾ ആയിരക്കണക്കിന് വർഷങ്ങളായി യൂറ്റായിൽ വസിക്കുന്നു. 16-ആം നൂറ്റാണ്ടിന്റെ മധ്യത്തിൽ എത്തിയ സ്പാനിഷുകാർ ഇവിടെയെത്തിയെ ആദ്യത്തെ യൂറോപ്യന്മാർ എന്നിരുന്നാലും ഈ പ്രദേശത്തിന്റെ ദുർഘടമായ ഭൂമിശാസ്ത്രവും കഠിനമായ കാലാവസ്ഥയും ഇതിനെ ന്യൂ സ്പെയിനിന്റെയും പിന്നീട് മെക്സിക്കോയുടെയും അധികാരപരിധിയിലുള്ള ഒരു അനുബന്ധ ഭാഗം മാത്രമാക്കി മാറ്റി. അത് മെക്സിക്കൻ പ്രദേശമായിരുന്നപ്പോഴും, യൂറ്റായിലെ ആദ്യകാല കുടിയേറ്റക്കാരിൽ പലരും അമേരിക്കക്കാരായിരുന്നു, പ്രത്യേകിച്ച് അമേരിക്കയിൽ നിന്നുള്ള പാർശ്വവൽക്കരണവും പീഡനവും മൂലം പലായനം ചെയ്ത മോർമോണുകളായിരുന്നു ഇവരിൽ ബഹുഭൂരിപക്ഷവും. 1848-ലെ മെക്‌സിക്കൻ-അമേരിക്കൻ യുദ്ധത്തെത്തുടർന്ന്, ഇപ്പോഴത്തെ കൊളറാഡോയും നെവാഡയും ഉൾപ്പെടുന്ന ഈ പ്രദേശം യു.എസ്. പിടിച്ചെടുക്കുകയും യൂറ്റാ ടെറിട്ടറിയുടെ ഭാഗമാക്കുകയുംചെയ്തു. പ്രബലരായ മോർമോൺ സമൂഹവും ഫെഡറൽ ഗവൺമെന്റും തമ്മിലുള്ള തർക്കങ്ങൾ യൂറ്റായുടെ സംസ്ഥാന പ്രവേശനം വൈകിപ്പിക്കുകയും ബഹുഭാര്യത്വം നിയമവിരുദ്ധമാക്കിയതിന് ശേഷം മാത്രം 1896-ൽ ഇത് അമേരിക്കൻ ഐക്യനാടുകളിലെ 45-ആമത്തേത് സംസ്ഥാനമെന്ന പദവി നേടുകയുംചെയ്തു.
ഭൂമിശാസ്ത്രം

സ്വാഭാവിക ഭൂപ്രകൃതി സവിശേഷതകൾക്ക് പേരുകേട്ട യുറ്റാ സംസ്ഥാനം മണൽക്കുന്നുകളടങ്ങിയ വരണ്ട മരുഭൂമികൾ മുതൽ പർവത താഴ്‌വരകളിലെ തഴച്ചുവളരുന്ന പൈൻ വനങ്ങൾ വരെയുള്ള സവിശേഷതകളുള്ള സ്ഥലമാണ്. റോക്കി പർവതനിരകൾ, ഗ്രേറ്റ് ബേസിൻ, കൊളറാഡോ പീഠഭൂമി എന്നിങ്ങനെ മൂന്ന് വ്യത്യസ്ത ഭൂമിശാസ്ത്ര മേഖലകളുടെ സങ്കലനത്തിലൂടെ പരുക്കനും ഭൂമിശാസ്ത്രപരമായി തികച്ചും വൈവിധ്യപൂർണ്ണവുമായ ഒരു സംസ്ഥാനമാണിത്. 84,899 ചതുരശ്ര മൈൽ (219,890 ചതുരശ്ര കിലോമീറ്റർ) വിസ്തൃതിയുള്ളതാണ് യൂട്ടാ സംസ്ഥാനം. ഫോർ കോർണേർസ് സംസ്ഥാനങ്ങിലെ അംഗമായ ഇത് വടക്ക് ഐഡഹോ, വടക്കും കിഴക്കും വയോമിങ്, കിഴക്ക് കൊളറാഡോ, തെക്കുകിഴക്ക് ന്യൂ മെക്സിക്കോ, തെക്ക് അരിസോണ, പടിഞ്ഞാറ് നെവാഡ എന്നിവയാൽ അതിർത്തി പങ്കിടുന്നു. മൂന്ന് യു.എസ് സംസ്ഥാനങ്ങൾക്ക് (യൂറ്റാ, കൊളറാഡോ, വയോമിങ്) മാത്രമേ അതിരുകളായി അക്ഷാംശ, രേഖാംശങ്ങൾ ഉള്ളൂ.thumb|300px|right|യൂറ്റാ ഭൂപടം
പ്രമാണങ്ങൾ
ഇതര ലിങ്കുകൾ

General
*

Government
* State of Utah official Web site
* Full text of the Utah state constitution
* Energy Data & Statistics for Utah
* Utah Department of Environmental Quality - information of pollution in Utah.
* Utah Health Story Bank - database site of health issue's stories by the Utah Department of Health.

Maps and Demographics
* Utah State Facts
* USGS real-time, geographic, and other scientific resources of Utah
* Utah Earthquake Information - information of earthquake in Utah.
* Utah QuickFacts from the U.S. Census Bureau

Tourism and Recreation
* Utah Office of Tourism (requires Flash)
* Utah Arts Council
* Utah History to go
* Utah History for kids
* Wilderness Utah - Hiking and Backpacking in Utah

Other
* Utah State Chamber of Commerce
* Utah Newspapers - Most comprehensive directory.
മറ്റ് വിവരങ്ങൾ

വർഗ്ഗം:അമേരിക്കയിലെ സംസ്ഥാനങ്ങൾ
വർഗ്ഗം:യൂറ്റാ
വെർമോണ്ട്

യുണൈറ്റഡ് സ്റ്റേറ്റ്സിന്റെ വടക്ക് കിഴക്കൻ ഭാഗത്തുള്ള ന്യൂ ഇംഗ്ലണ്ട് പ്രദേശത്തെ ഒരു സംസ്ഥാനമാണ് വെർമോണ്ട്. 24,923 ചതുരശ്ര കിലോമീറ്റർ വിസ്തൃതിയും 608,827 ജനസംഖ്യയുമുള്ള വെർമോണ്ട് അക്കാര്യങ്ങളിൽ യഥാക്രമം 45-ഉം 49-ഉം സ്ഥാനങ്ങളിലുള്ള സംസ്ഥാനമാണ്. അറ്റ്ലാന്റിക് സമുദ്രവുമായി അതിർത്തി പങ്കിടാത്ത ഒരേയൊരു ന്യൂ ഇംഗ്ലണ്ട് സംസ്ഥാനമാണ് വെർമോണ്ട്. തെക്ക് മസാച്ചുസെറ്റ്സ്, കിഴക്ക് ന്യൂ ഹാംഷെയർ‍, പടിഞ്ഞാറ് ന്യൂ യോർക്ക്, വടക്ക് കാനഡയുടെ പ്രവിശ്യയായ ക്യുബെക് എന്നിവയുമായി അതിർത്തി രൂപവത്കരിക്കുന്നു.

അബെനാകി, ഇറൊക്വോയിസ് എന്നീ ആദിമ അമേരിക്കൻ ഗോത്രങ്ങണാണ് ഇവിടെ വസിച്ചരുന്നത്. ഫ്രാൻസ് ഇവിടെ കോളനി സ്ഥാപിക്കുകയും, പിന്നീട് അവരെ തോല്പിച്ച് ബ്രിട്ടൻ ഈ പ്രദേശം പിടിച്ചടക്കുകയും ചെയ്തു. അനേക വർഷങ്ങൾ സമീപ കോളനികൾ ഈ പ്രദേശത്തിനായി പോരാടി. 1791-ൽ സ്ഥാപകാംഗങ്ങളായ 13 കോളനികൾക്ക് ശേഷം, 14-ആം സംസ്ഥാനമായി വെർമോണ്ട് യൂണിയന്റെ ഭാഗമായി.

ഇവിടുത്തെ പ്രകൃതിഭംഗിയും മികച്ച പാലുല്പന്നങ്ങളും വെർമോണ്ടിനെ പ്രശസ്തമാക്കുന്ന ഘടകങ്ങളാണ്. മോണ്ടിപെലിയർ ആണ് തലസ്ഥാനം. ബർലിങ്ടൻ സംസ്ഥാനത്തിലെ ഏറ്റവും വലിയ നഗരമാണ്.


പ്രമാണം:Church in Newfane, Vermont fall 2009.jpg
പ്രമാണം:Burlington, Vermont.jpg
പ്രമാണം:Bartonsville Covered Bridge.jpg

അവലംബം

വർഗ്ഗം:അമേരിക്കയിലെ സംസ്ഥാനങ്ങൾ
വർഗ്ഗം:വെർമോണ്ട്
കായംകുളം താപനിലയം

കേരളത്തിൽ ആലപ്പുഴ ജില്ലയിലെ കായംകുളത്ത് ചിങ്ങോലി ചൂളത്തെരുവിൽ പ്രവർത്തിക്കുന്ന ഒരു താപ വൈദ്യുത നിലയമാണ് കായംകുളം താപനിലയം . 350 മെഗാവാട്ട് ശേഷിയുള്ള താപനിലയം നാഷണൽ തെർമൽ പവർ കോർപ്പറേഷന്റെയും (N.T.P.C) ഭാരത് ഹെവി ഇലക്ട്രിക്കൽസിന്റെയും ഭാരത് പെട്രോളിയം കോർപ്പറേഷന്റെയും കൂട്ടായ സം‌രഭമാണ്. ഇവിടെ ഉപയോഗിക്കുന്ന ഇന്ധനം നവീകരിച്ച നാഫ്ത്തയാണ്. ആദ്യഘട്ടം 115 മെഗാവാട്ട് യൂണിറ്റാണ് പ്രവർത്തനക്ഷമമായത്. 1999 ജനുവരി 17-ന് പ്രധാനമന്ത്രി എ.ബി. വാജ്പേയ് കായംകുളം താപനിലയം രാഷ്ട്രത്തിനു സമർപ്പിച്ചു.
വൈദ്യുതി ഉത്പാദനം

നവീകരിച്ച നാഫ്ത ഉപയോഗിച്ചാണ് ഇവിടെ വൈദ്യുതി ഉത്പാദിപ്പിക്കുന്നത് . 115 മെഗാവാട്ടിന്റെ രണ്ടു യൂണിറ്റുകളും 120 മെഗാവാട്ടിന്റെ ഒരു യൂണിറ്റും ആണ് ഇവിടെ ഉള്ളത്.
അടച്ചുപൂട്ടൽ

2021 മാർച്ച് 31 ന് കായംകുളം താപവൈദ്യുത നിലയം അനിശ്ചിതമായി അടച്ചു. നാഫ്തയുടെ വില കൂടുതലായതിനാൽ കായംകുളത്തു നിന്ന് ഉത്പാദിപ്പിക്കുന്ന വൈദ്യുതിയുടെ വില കൂടുതലായിരുന്നു. കായംകുളം താപനിലയത്തിൽനിന്ന് ഏഴു വർഷമായി കെ.എസ്.ഇ.ബി. വൈദ്യുതി വാങ്ങിയിരുന്നില്ല. എന്നാൽ നിലയത്തിൽ ശേഖരിച്ച നാഫ്ത അവശേഷിക്കുന്നുണ്ടായിരുന്നു. അവശേഷിക്കുന്ന ഈ നാഫ്ത പ്രവർത്തിപ്പിച്ച് തീർക്കുന്നതിനു വേണ്ടി മാർച്ച് ഒന്നു മുതൽ വൈദ്യുതി വാങ്ങാമെന്ന് വൈദ്യുതി ബോർഡ് കരാർ ഉണ്ടാക്കുകയും പത്തുലക്ഷം യൂണിറ്റ് വൈദ്യുതി വാങ്ങുകയും ചെയ്തു. അവശേഷിച്ച നാഫ്ത ഇന്ധനം ഉപയോഗിച്ചുള്ള വൈദ്യുതി ഉത്പാദനം പൂർത്തിയാക്കി നിലയം അടക്കുകയായിരുന്നു.
അവലംബം

വർഗ്ഗം:കേരളത്തിലെ താപവൈദ്യുതപദ്ധതികൾ
വർഗ്ഗം:രാജീവ് ഗാന്ധിയുടെ സ്മാരകങ്ങൾ
ആം‌പിയർ

വൈദ്യുതി പ്രവാഹത്തിന്റെ അടിസ്ഥാന യൂണിറ്റാണ് ആംപിയർ. ഇതൊരു എസ്.ഐ. യൂണിറ്റാണ്. എകദേശം 1000 ഓം പ്രതിരോധശക്തിയുള്ള ഫിലമെന്റ് ഘടിപ്പിച്ചിട്ടുള്ള ഒരു സാധാരണ ഇലക്ട്രിക് ബൾബ് ഉദ്ദേശം 0.25 ആമ്പിയർ വൈദ്യുതി സ്വീകരിക്കും. ഇലക്ട്രോണുകൾ ചാർജ് സംഭരിച്ചു കൊണ്ടാണ് ഒഴുകുന്നത്. ഇങ്ങനെ ഒരു സെക്കന്റിൽ സർക്യൂട്ടിലൂടെ ഒഴുകുന്ന ചാർജിന്റെ അളവാണ് കറന്റ്. ഒരു സെക്കന്റിൽ ഒരു കൂളോം ചാർജാണ് സർക്യൂട്ടിലൂടെ ഒഴുകുന്നതെങ്കിൽ പ്രസ്തുത കറന്റ് ഒരു ആമ്പിയർ ആയിരിക്കും. ഒരു ആമ്പിയർ വൈദ്യുത പ്രവാഹമുള്ള ഒരു വൈദ്യുതി വാഹിയിലൂടെ ഒരു സെക്കന്റിൽ കടന്നു പോകുന്ന ചാർജിന്റെ അളവാണ് കൂളുംബ്. പ്രായോഗികമായി പറയുകയാണെങ്കിൽ, ഒരു ബിന്ദുവിലൂടെ നിശ്ചിത സമയത്തിനുള്ളിൽ കടന്ന് പോയ വൈദ്യുത ചാർജ്ജിന്റെ അളവാണ് ആംപിയർ. അനന്തമായ നീളവും നിസ്സാരമായ ഛേദതലവിസ്തീർണ്ണവുമുള്ള രണ്ടു ചാലകങ്ങൾ ശൂന്യതയിൽ പരസ്പരം ഒരുമീറ്റർ അകലത്തിൽ സമാന്തരമായി വച്ചാൽ ആ ചാലകങ്ങൾക്കിടയിൽ 2×108 ന്യൂട്ടൺ/മീറ്റർ ബലം ഉൽപാദിപ്പിക്കാനാവശ്യമായ ധാരയാണ് ഒരു ആംപിയർ.
വിവരണം

ആംപിയേഴ്സ് നിയമപ്രകാരം,

:2 \times 10^{-7}\ {\rm\tfrac N m}=k_A\frac{1{\rm A}\cdot 1{\rm A}}{1{\rm m}}
അതിനാൽ
:1\ {\rm A}=\sqrt{\frac{2\times 10^{-7}\rm\ N}{k_A}}
വൈദ്യുതി വാഹകരായ ചാലകങ്ങളുടെ ഛേദതലത്തിൽ കൂടി ഒരു സെക്കന്റിൽ സഞ്ചരിക്കുന്ന ഇലക്ട്രോണുകളുടെ എണ്ണമാണ്, ചാലകത്തിലൂടെ കടന്നുപോകുന്ന വൈദ്യുത പ്രവാഹത്തിന്റെ അളവായി നിശ്ചയിക്കുന്നത്. ഒരു ആംപിയർ വൈദ്യുത പ്രവാഹമെന്നാൽ ഒരു സെക്കന്റിൽ 624 ന്റെ വലതു വശത്ത് 16 പൂജ്യം ചേർക്കുമ്പോൾ (വെയിറ്റീസ് ആന്റ് മെഷർസ് അന്താരാഷ്ട്ര സമിതിയുടെ കണക്ക് പ്രകാരം 6.2415093 നെ 18 പ്രാവശ്യം 10 കൊണ്ട് ഗുണിക്കണം) കിട്ടുന്ന അത്രയും ഇലക്ട്രോണുകൾ ചാലകത്തിന്റെ ഛേദ തലത്തിൽ കൂടി പ്രവഹിക്കുന്നു എന്നതാണ്.
അവലംബം


പുറം കണ്ണികൾ

* The NIST Reference on Constants, Units, and Uncertainty
* A short history of the SI units in electricity
* NIST Definition of ampere and μ0


വർഗ്ഗം:എസ്.ഐ. മൗലിക ഏകകങ്ങൾ
വാഷിങ്ടൺ (യു.എസ്. സംസ്ഥാനം)

യുണൈറ്റഡ് സ്റ്റേറ്റ്സിലെ വടക്ക് പടിഞ്ഞാറൻ പസഫിക്ക് പ്രദേശത്തെ ഒരു സംസ്ഥാനമാണ് വാഷിങ്ടൺ. 1889-ൽ 49-ആം സംസ്ഥാനമായി യൂണിയനിന്റെ ഭാഗമായി. 2008 വരെയുള്ള കണക്കുകൾ പ്രകാരം 6,549,224 ആണ് ഇവിടുത്തെ ജനസംഖ്യ. ഒളിമ്പിയ ആണ്‌ തലസ്ഥാനം, ഏറ്റവും വലിയ നഗരം സിയാറ്റിൽ ആണ്‌.

യുണൈറ്റഡ് സ്റ്റേറ്റ്സിന്റെ ഒന്നാമത്തെ പ്രസിഡന്റായ ജോർജ് വാഷിങ്ടണിന്റെ ബഹുമാനാർത്ഥമാണ് സംസ്ഥാനത്തിന് ഈ പേരിട്ടിരിക്കുന്നത്. പ്രസിഡന്റിന്റെ പേരിലുള്ള ഒരേയൊരു യു.എസ്. സംസ്ഥാനമാണിത്. ഡിസ്ട്രിക്ട് ഓഫ് കൊളംബിയ എന്ന വാഷിങ്ടൺ ഡി.സി.യുമായി മാറിപ്പോകാതിരിക്കാനായി സാധാരണയായി വാഷിങ്ടൺ സംസ്ഥാനം (Washington State,State of Washington) എന്നാണ് ഈ സംസ്ഥാനത്തെ വിളിക്കാറ്.


വർഗ്ഗം:വാഷിങ്ടൺ സംസ്ഥാനം
വർഗ്ഗം:അമേരിക്കയിലെ സംസ്ഥാനങ്ങൾ
പടിഞ്ഞാറൻ വിർജീന്യ

യുണൈറ്റഡ് സ്റ്റേറ്റ്സിലെ മദ്ധ്യ-അറ്റ്ലാന്റിക് പ്രദേശത്തുള്ള ഒരു സംസ്ഥാനമാണ് പടിഞ്ഞാറൻ വിർജീന്യ. തെക്ക് കിഴക്ക് വിർജീന്യ, തെക്ക് പടിഞ്ഞാറ് കെന്റക്കി, വടക്ക് പടിഞ്ഞാറ് ഒഹായോ, വടക്ക് കിഴക്ക് പെൻ‌സിൽ‌വാനിയ , മെരിലാൻ‌ഡ് എന്നിവയാണ് ഇതിന്റെ അയൽ സംസ്ഥാനങ്ങൾ. ചാൾസ്റ്റണാണ് തലസ്ഥാനം. 2007 വരെയുള്ള കണക്കുകൾ പ്രകാരം 1,812,035 ആണ് ജനസംഖ്യ.

1863 ജൂൺ 20-ന് അമേരിക്കൻ ആഭ്യന്തരയുദ്ധ കാലത്ത് വിർജീന്യയിൽ നിന്ന് വേർതിരിഞ്ഞ് പടിഞ്ഞാറൻ വിർജീന്യ യൂണിയന്റെ ഭാഗമായി. അമേരിക്കൻ ആഭ്യന്തര യുദ്ധകാലത്ത് രൂപവത്കരിക്കപ്പെട്ട രണ്ട് സംസ്ഥാനങ്ങളിലൊന്നും കോൺഫെഡറേറ്റ് സംസ്ഥാനത്തിൽ നിന്ന് വേർപെട്ട് യൂണിയനിൽ ചേർന്ന ഒരേയൊരു സംസ്ഥാനവുമാണ് പടിഞ്ഞാറൻ വിർജീന്യ.


വർഗ്ഗം:അമേരിക്കയിലെ സംസ്ഥാനങ്ങൾ
വർഗ്ഗം:പടിഞ്ഞാറൻ വിർജീന്യ
സിദ്ധാർഥ് വരദരാജൻ

ഇന്ത്യയിലെ പ്രമുഖ പത്രപ്രവർത്തകനും മുൻ ദ ഹിന്ദു പത്രാധിപരുമാണ് സിദ്ധാർഥ വരദരാജൻ(ജനനം:1965).യുഗോസ്ലാവ്യക്കെതിരെയുള്ള നാറ്റോയുടെ യുദ്ധം,അഫ്ഗാനിസ്ഥനിലെ താലി‍ബാൻ ഭരണകൂടത്തിന്റെ ബുദ്ധപ്രതിമ തകർക്കൽ,ഇറാഖിലെ അമേരിക്കൻ അധിനിവേശം,കാശ്മീർ പ്രതിസന്ധി എന്നീ സംഭവങ്ങൾ ഇദ്ദേഹം റിപ്പോർട്ട് ചെയ്യുകയുണ്ടായി.ക്രമസമധാനം,‍ആഭ്യന്തരം,പ്രധിരോധം,വിദേശകാര്യം എന്നി രംഗങ്ങളിൽ ഭരൺകൂടത്തിന്റെ ഇടപെടലുകളെ സംബന്ധിച്ചുള്ള വരദരാജന്റെ സൂക്ഷ്മ വിലയിരത്തലുകളും വിശകലനങ്ങളും ഏറെ ശ്രദ്ധിക്കപെട്ടിട്ടുള്ളതാണ്‌. ദി വയർ എന്ന ഇംഗ്ലീഷ് വാർത്താപോർട്ടലിന്റെ സ്ഥാപക പത്രാധിപരിൽ ഒരാളാണ് സിദ്ധാർഥ വരദരാജൻ.
വിദേശപഠനവും ജോലിയും

ലണ്ടൻ സ്കൂൾ ഓഫ് എകണോമിക്സിൽ നിന്നും കൊളംബിയ സർ‌വ്വകലാശാലയിൽനിന്നുമുള്ള സാമ്പത്തിക ശാസ്ത്ര പഠനത്തിന്‌ശേഷം ന്യൂയോർക്ക് സർ‌വ്വകലാശാലയിൽ ഏതാനും വർഷം വരദരാജൻ അദ്ധ്യാപകനായി ജോലിചെയ്യുകയുണ്ടായി. അതിൽ പിന്നെ 1995-ൽ ടൈംസ് ഓഫ് ഇന്ത്യയുടെ പത്രാധിപസമിതി അംഗമായി ചേർന്നു.2004-ലാണ്‌ ദ ഹിന്ദു വിൽ സഹപത്രാധിപരായി വരുന്നത്.
2007 ൽ ഇദ്ദേഹം ബെർക്കിലിയിലെ കാലിഫോർണിയ സർ‌വ്വകലാശാലയിൽ വിസിറ്റിംഗ് പ്രൊഫസറായിരുന്നു.
ആദരങ്ങൾ പുരസ്കാരങ്ങൾ

ഇറാനെയും അന്തർദേശീയ ആണവോർജ്ജ കമ്മീഷനെയും കുറിച്ചുള്ള അദ്ദേഹത്തിന്റെ പേർഷ്യൻ പസ്സ്ൽ എന്ന ലേഖന പരമ്പരക്ക് 2005 ലെ ഐക്യ രാഷ്ട്രസംഘടനയുടെ കറസ്പോൺ‌ഡന്റ് അസോസിയേഷന്റെ വെള്ളിമെഡൽ ലഭിക്കുകയുണ്ടായി.തെക്കനമേരിക്കൻ രാജ്യങ്ങളുമായും പ്രത്യേകിച്ച് ചിലിയുമായി ഇന്ത്യയുടെ ബന്ധം മെച്ചപ്പെടുത്തുന്നതിൽ വഹിച്ച പങ്കിനും പത്രപ്രവർത്തനത്തിലെ സംഭാവനകൾ പരിഗണിച്ചും വിദേശപൗരന്മാർക്കുള്ള ചിലിയുടെ പരമോന്നത ബഹുമഹതിയായ ബെർണാഡോ ഹിഗ്ഗിൻസ് ഓർഡറും അദ്ദേഹത്തെ തേടിയെത്തി.
ലേഖന സമാഹാരം

വരദരാജൻ സമാഹരിച്ച് പെൻ‌ഗ്വിൻ ബുക്സ് പ്രസിദ്ധീകരിച്ച ഗുജറാത്ത്: ദ മെയ്കിങ്ങ് ഓഫ് ട്രാജഡി എന്ന ഗ്രന്ഥം, 2002 ൽ ഗുജറാത്തിൽ മുസ്ലിംകൾക്കെതിരായി നടന്ന ആക്രമണത്തിന്റെ നേർക്കാഴ്ച്ചയാണ്‌.
ചില വെളിപ്പെടുത്തലുകളും അനന്തര ഫലങ്ങളും

അന്തർദേശീയ ആണവോർജ്ജ ഏജൻസിയിൽ ഇറാനെതിരെ വോട്ടുചെയ്യാൻ ഇന്ത്യയ്ക്ക്മേൽ കടുത്ത അമേരിക്കൻ സമ്മർദ്ദമുണ്ടായി എന്ന ഒരു വാർത്ത അമേരിക്കൻ വക്താവ് സ്റ്റീഫൻ ജി റേഡ്മേക്കറെ ഉദ്ധരിച്ചുകൊണ്ട് ദ ഹിന്ദു പത്രത്തിൽ വരദരാജന്റെതായി വരികയുണ്ടായി.ഇത് വലിയ ഒച്ചപ്പാടുണ്ടാക്കി. അന്തർദേശീയ ആണവോർജ്ജ ഏജൻസിയിലെ അംഗരാജ്യങ്ങളെ അമേരിക്ക സ്വാധീനിക്കുന്ന സംഭവങ്ങളെ കുറിച്ച് അന്വേഷിക്കണമെന്ന് ആവശ്യപ്പെട്ടുകൊണ്ട് കാംബ്രിഡ്ജ് ആസ്ഥാനമായുള്ള സി.എ.എസ്.എം.ഐ(Campaign against Sanctions and Military Intervention in Iran) എന്ന സംഘടന മുന്നോട്ടു വന്നത് ഈ റിപ്പോർട്ടിനെ ആധാരമാക്കിയായിരുന്നു.

ഇന്ത്യയിലെ അമേരിക്കൻ അംബാസഡർ ഡേവിഡ് മൽഫോഡ് ഈ വാർത്ത നിഷേധിക്കുകയും റെഡ്മേക്കർ അമേരിക്കൻ വക്താവല്ല എന്ന് പ്രസ്താവന ഇറക്കുകയും ചെയ്തു. പക്ഷേ ദ ഹിന്ദു ,മൽഫോഡിന്റെ പ്രസ്താവന ശരിയല്ലന്നും റെഡ്മേക്കറുമായി ബന്ധപെട്ട് തങ്ങൾ പുറത്ത് വിട്ട വാർത്ത പൂർണ്ണമായും ശരിയായിരുന്നു എന്നും അസഗ്‌നിധമായി വ്യക്തമാക്കുകയാണുണ്ടായത്.
അംഗത്വം

ദ റിയൽ ന്യൂസിന്റെ അന്തർദേശീയ സ്ഥാപക സമിതിയിൽ അംഗമാണ്‌ സിദ്ധാർഥ വരദരാജൻ..
അവലംബം

വരദരാജന്റെ ബ്ലോഗ് Reality, one bite at a time


വർഗ്ഗം:ഇന്ത്യയിലെ പത്രപ്രവർത്തകർ
വർഗ്ഗം:1965-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
ഹരിശ്ചന്ദ്രൻ

ഹിന്ദു പുരാണങ്ങളിലെ ഒരു രാ‍ജാവായിരുന്നു ഹരിശ്ചന്ദ്ര . തന്റെ ആദർശപൂർണ്ണമായ ജീവിതത്തിനു പേരു കേട്ടയാളാണ് ഹരിശ്ചന്ദ്ര . സൂര്യവംശത്തിലെ 28- ാമത്തെ രാജാവായിരുന്നു അദ്ദേഹം. വളരെ ഭക്തിയുള്ളതും ന്യായത്തിനു വേണ്ടി നിലകൊണ്ട അദ്ദേഹത്തിന്റെ രണ്ട് കഴിവുകൾക്ക് വളരെ പ്രസിദ്ധനായിരുന്നു. ഒന്ന് അദ്ദേഹം താൻ കൊടുത്ത വാക്കിൽ നിന്ന് ഒരിക്കലും വ്യതിചലിച്ചില്ല എന്നുള്ളതും, രണ്ടാമത് അദ്ദേഹം ഒരിക്കലും ജീവിതത്തിൽ നുണ പറഞ്ഞിട്ടില്ല എന്നതും. തന്റെ ഈ രണ്ട് കഴിവുകളിലും ജീവിതത്തിൽ പലതവണ പരീക്ഷണങ്ങൾ അദ്ദേഹത്തിന് നേരിടേണ്ടി വന്നിട്ടുണ്ട്.
പുറത്തേക്കുള്ള കണ്ണികൾ

*A good look at this man's life story
* http://www.astrouniverse.com/articles/Mythology.php


വർഗ്ഗം:രാമായണത്തിലെ കഥാപാത്രങ്ങൾ
തമിഴീഴ വിടുതലൈപ്പുലികൾ

തമിഴ് ഈഴ വിടുതലൈപ്പുലികൾ (, ISO 15919: tamiḻ iiḻa viṭutalaip pulikaḷ; ) അല്ലെങ്കിൽ ലിബറേഷൻ ടൈഗേഴ്‌സ് ഓഫ് തമിഴ് ഈഴം എന്നതു് വടക്കൻ ശ്രീലങ്കയിലെ രാഷ്ട്രീയ കക്ഷിയാണു്. എൽ.ടി.ടി.ഇ. എന്നു് കൂടുതലായറിയപ്പെടുന്ന സൈനിക സംഘടനയുടെ സ്വഭാവമുള്ള ഈ തീവ്രവാദി രാഷ്ട്രീയ കക്ഷി ശ്രീലങ്കയിൽ വടക്കുകിഴക്കൻ പ്രദേശത്തായി പ്രത്യേക തമിഴ് രാജ്യം സ്ഥാപിക്കുക എന്ന ഉദ്ദേശത്തോടെ വേലുപ്പിള്ള പ്രഭാകരൻ 1976-ൽ സ്ഥാപിച്ചതാണു്. തമിഴ് ന്യൂ ടൈഗേഴ്സ് എന്ന പേരിലായിരുന്നു ഈ സംഘടനയുടെ തുടക്കം ഒളിപ്പോരും സായുധ പോരാട്ടവും അട്ടിമറി പ്രവർത്തനങ്ങളുമായി വളർന്നു വലുതായ എൽ.ടി.ടി.ഇ പിന്നീട് തമിഴ് സായുധ സംഘടനകളുമായി ഏറ്റുമുട്ടി മേൽകോയ്മ ഉറപ്പിച്ചു.രക്തരൂക്ഷിതമായ ഏറ്റുമുട്ടലും, ആക്രമണങ്ങളും, കൊലപാതകങ്ങളും വഴി മറ്റു സംഘടനകളെ ഇവർ തുടച്ചു നീക്കുകയായിരുന്നു.എൽ.ടി.ടി.ഇ യുടെ വളർച്ചക്ക് നിർണ്ണായകമായ പങ്ക് വഹിച്ചത് ഇന്ത്യയായിരുന്നു. പ്രധാനമന്ത്രി ഇന്ദിരാഗാന്ധിയായിരുന്ന കാലത്ത് ഇന്ദിരാഗാന്ധിയുടെ നിർദ്ദേശപ്രകാരം ഇൻഡ്യൻ പട്ടാളം തമിഴ്നാട്ടിൽ വച്ച് പരിശീലനവും പണവും ആയുധങ്ങളും നൽകി. പിൻ കാലത്ത് ഇത് തിരിച്ചടിയായി. ഇന്ദിരാഗാന്ധിയുടെ മകൻ രാജീവ് ഗാന്ധിയെ തമിഴ്നാട്ടിൽ വച്ചു തന്നെ ഇവർ വധിച്ചു.വനിതാ റെജിമെന്റുകൾ ഉൾപ്പെടെ ഒട്ടേറെ സൈനിക വിഭാഗങ്ങളും ആത്മഹത്യാ സംഘങ്ങളും ഇവർക്കുണ്ടായിരുന്നു. തമിഴ് ജനതയുടെ പിന്തുണയും ഇവർക്കുണ്ടായിരുന്നു.പലപ്പോഴും ശരിയായ അർത്ഥത്തിലുള്ള യുദ്ധവും മറ്റു സന്ദർഭത്തിൽ തീവ്രവാദ പ്രവർത്തനങ്ങളും ഒളിപ്പോരുമാണ് ഇവർ നടത്തിക്കൊണ്ടിരുന്നത് തമിഴ് പ്രദേശങ്ങൾക്ക് സ്വാതന്ത്രവും തമിഴർക്ക് തുല്യനീതിയും ആവശ്യപ്പെടുന്ന എൽ.ടി.ടി ഇ ക്ക് ഇത് വിമോചന സമരമായിരുന്നു. സർക്കാർ എൽ.ടി.ടി.ഇ ഉൾപ്പെടെയുള്ളെ എല്ലാ സായുധ തമിഴ് സംഘടനകളും നടത്തുന്നത് ഭീകരപ്രവർത്തനമായി കണക്കു കൂട്ടി.1983-ന് ശേഷം 65000 ആളുകൾ പോരാട്ടത്തിലും തീവ്രവാദ പ്രവർത്തനത്തിലും മരിച്ചെന്ന് കണക്കാക്കപ്പെടുന്നു. ശ്രീലങ്ക സ്വാതന്ത്രമായ കാലം മുതൽ സിഹള ഭൂരിപക്ഷമുള്ള സർക്കാരുകൾ തമിഴ് വിരുദ്ധ നിലപാടുകളായിരുന്നു സ്വീകരിച്ച് വന്നിരുന്നത്. എല്ലാ രംഗത്തും സിംഹളരെയും സിംഹള ഭാഷയും അവരോധിക്കാനുള്ള ശ്രമം തമിഴർക്കും തമിഴ് ഭാഷക്കും അവസരങ്ങൾ ഇല്ലാതാക്കി. [6]
പതനം

ശ്രീലങ്കൻ സേന തങ്ങളെ സൈനികമായി പരാജയപ്പെടുത്തിയെന്നു് എൽ.ടി.ടി.ഇ 2009 മെയ് 17-ആം തീയതി സമ്മതിച്ചു. 2009 മെയ് 16-ആം തീയതിയോ 17-ആം തീയതിയോ
പ്രഭാകരൻ ആത്മഹത്യ ചെയ്യുകയോ വധിയ്ക്കപ്പെടുകയോ ചെയ്തുവെന്നു് കരുതപ്പെടുന്നു. പ്രഭാകരൻ മൃതിയടഞ്ഞെന്നു് മെയ് 18-ആം തീയതി ശ്രീലങ്കൻ സേന പ്രഖ്യാപിച്ചു. വേലുപ്പിള്ള പ്രഭാകരന്റെ മൃതശരീരം മുൻ സഹപ്രവർത്തകൻ മുരളീധരൻ (കരുണ അമ്മൻ) തിരിച്ചറിഞ്ഞുവെന്നു് വ്യക്തമാക്കി. 19-ആം തീയതി മൃതശരീരചിത്രങ്ങൾ ശ്രീലങ്കൻ സേന പ്രസിദ്ധീകരിച്ചു. പ്രഭാകരന്റെ രക്തസാക്ഷിത്വം മെയ് 18-ആം തീയതി എൽ.ടി.ടി.ഇയുടെ രാജ്യാന്തര നയതന്ത്ര തലവൻ ശെൽവരശ പത്മനാഥൻ ബി.ബി.സി.യോട് സമ്മതിച്ചു.
വംശശുദ്ധീകരണം

സിംഹളവംശജരെയും മുസ്‌ലിംകളെയും തങ്ങളുടെ നിയന്ത്രണത്തിലുള്ള മേഖലകളിൽ നിന്ന് ബലമായി എ.ടി.ടി.ഇ. പുറത്താക്കിയിരുന്നു. സ്വയമേവ ഒഴിഞ്ഞുപോകാൻ തയ്യാറാകാത്തവർക്കെതിരേ ആക്രമണങ്ങളും നടത്തിയിരുന്നു. ശ്രീലങ്കയുടെ വടക്കൻ മേഖലകളിൽ 1990-ലും കിഴക്കൻ മേഖലകളിൽ 1992-ലും ഇത്തരം വംശശുദ്ധീകരണം നടത്തപ്പെട്ടിരുന്നു. മുസ്‌ലിംകൾ തമിഴ് ഈഴപ്രസ്ഥാനത്തെ പിന്തുണച്ചിരുന്നില്ല എന്നതായിരുന്നു ഈ നീക്കത്തിനു പിന്നിൽ.
അവലംബം


വർഗ്ഗം:തീവ്രവാദസംഘടനകൾ
വർഗ്ഗം:തമിഴീഴ വിടുതലൈപ്പുലികൾ
[6]
തെനാലി രാമൻ

16-ആം നൂറ്റാണ്ടിലെ വിജയനഗര സാമ്രാജ്യത്തിലെ ഒരു കവിയായിരുന്നു "തെന്നാലി രാമൻ" എന്ന പേരിൽ അറിയപ്പെടുന്ന "ഗർലപതി തെനാലി രാമകൃഷ്ണൻ" (). ഇദ്ദേഹത്തെ വികട കവി എന്ന പേരിലും അറിയപ്പെടുന്നു.രാമൻ.പണ്ഡിതൻ ആയിരുന്നു തേനാലി രാമൻ... അതുപോലെ വിദൂഷകനും ആയിരുന്നു... കൃഷ്ണദേവരായരുടെ സദസ്സിലെ അഷ്ടദിഗ്ഗജന്മാരിൽ ഒരാളായിരുന്നു.........
ജീവചരിത്രം

അദ്ദേഹത്തിന്റെ കുടുംബം ഗുണ്ടൂരിലെ തെനാലി എന്ന സ്ഥലത്ത് നിന്നാണ്. ആദ്യകാലത്ത് തെനാലി രാമലിംഗ എന്ന പേരിലും അദ്ദേഹം അറിയപ്പെട്ടിരുന്നു.വിജയനഗരരാജാവായിരുന്ന കൃഷ്ണദേവരായരുടെ(1509-1530) സദസ്യനായിരുന്നു തെന്നാലിരാമൻ.
കൃതികൾ

തന്റെ പ്രധാന കൃതികളിൽ ഒന്നാണ് പണ്ഡൂരംഗ മഹത്യം. ഇത് പഞ്ച കാവ്യങ്ങളിൽ ഒന്നായി കണക്കാക്കപ്പെടുന്നു.

പ്രവാചകനായ ഉദ്ഭതനെ ക്കുറിച്ചുള്ള ഉദ്ഭതരധ്യ ചരിത്രം എന്ന കൃതിയും, ഘടികചലം എന്ന സ്ഥലത്തെക്കുറിച്ചുള്ള ഘടികചല മഹത്യം എന്ന കൃതിയും മികച്ചതാണ്.
അവലംബം
പുറത്തേക്കുള്ള കണ്ണികൾ

*Tenali Ramakrishna
* K.A. Nilakanta Sastry, History of South India, From Prehistoric times to fall of Vijayanagar, 1955, OUP, New Delhi (Reprinted 2002) ISBN 0-19-560686-8
*Golden age of Halegannada Literature
*Literary activity in Vijayanagara Empire
*Tenali Ramakrishna's entry into Bhuvana Vijayam
*Original Tenali Ramakrishna Kavi Stories translated from Halegannada


വർഗ്ഗം:വിജയനഗര സാമ്രാജ്യം
വർഗ്ഗം:16-ആം നൂറ്റാണ്ടിൽ ജനിച്ചവർ
വർഗ്ഗം:തെലുഗു കവികൾ
വർഗ്ഗം:പാമ്പ് കടിയേറ്റ് മരിച്ചവർ
വസിഷ്ഠൻ

Vashishtha Rishi Muni
ഹിന്ദു വിശ്വാസമനുസരിച്ച് സപ്തർഷികളിൽ ഒരാളാണ് വസിഷ്ഠൻ അഥവാ വസിഷ്ഠ മഹർഷി. (). സൂര്യവംശത്തിന്റെ ഗുരുവും കൂടിയാണ് വസിഷ്ഠൻ. ബ്രഹ്മാവിന്റെ മാനസപുത്രനാണ് വസിഷ്ഠൻ. എന്ത് ചോദിച്ചാലും തരുന്ന പശുവായ കാമധേനുവും അതിന്റെ കുട്ടിയായ നന്ദിനിയും വസിഷ്ഠന്റെ സ്വന്തമായിരുന്നു.

വസിഷ്ഠന്റെ ഭാര്യ അരുന്ധതിയാണ്. ().

ഋഗ്വേദത്തിന്റെ ഏഴാം മണ്ഢലം എഴുതിയത് വസിഷ്ഠനാണ്.
ഇതു കൂടി കാണുക

* വിശ്വാമിത്രൻ
* രാമായണം
അവലംബം


* Mythological Tales of Vashishta
* Epic of Raghuvamsha
ഇംഗ്ലീഷ് വിവർത്തനങ്ങൾ

; 1) Complete translation
:
:
: Sanskrit text with English translation.

:This complete translation is currently being prepared for publication in the public domain at the Project Gutenberg/Distributed Proofreaders: http://www.pgdp.net
:A preliminary version (after proofreading round 1 and partly 2) is available at:
:http://www.scribd.com/group/73643-yoga-vasishtha-mitra-translation

; 2) Abbreviated versions
:Jyotir Maya Nanda, Swami: Yoga Vasistha. Vol. 1-5. Yoga Research Foundation, Miami 1977.
: Abbreviated to about one-third of the original work.
: A shorter version of the above.
:
:
:

; 3) Ongoing translation at Google Groups
:http://groups.google.ca/group/yoga-vasishtha - This ongoing translation into modern English also includes materials for students of the Sanskrit original. The Sanskrit text [in Devanagari and Romanization] includes literal translations; and extracts from the Commentaries; and other analyses of the text. The first two books are now [2009] complete and can be viewed/downloaded from http://www.scribd.com/doc/9704185/Yoga-Vasishtha-new-translation-Book-12. New Cantos are published once or twice a week. Positive and negative feedback are equally welcome.


വർഗ്ഗം:രാമായണത്തിലെ കഥാപാത്രങ്ങൾ
വർഗ്ഗം:മഹർഷിമാർ
വർഗ്ഗം:സപ്തർഷികൾ

വർഗ്ഗം:പ്രജാപതികൾ
വിഭീഷണൻ

രാമായണത്തിലെ ഒരു കഥാപാത്രമാണ് വിഭീഷണൻ (Sanskrit: विभीषण, ). ബിബീഷൻ എന്നും അറിയപ്പെടുന്നു. രാവണന്റെ ഏറ്റവും ഇളയ സഹോദരനായിരുന്നു ഇദ്ദേഹം. മഹാരാജാവായ രാ‍വണന്റെ സഹോദരനായിട്ടൂം, വിഭീഷണൻ വളരെ സൌമ്യസ്വഭാവമുള്ള ഒരു ശ്രേഷ്ഠനായിരുന്നു. രാവണൻ സീതയെ തട്ടിക്കൊണ്ടുപോന്നപ്പോൾ അദ്ദേഹം സീതയെ രാ‍മന് വിട്ടുകൊടുക്കണമെന്ന് അഭ്യർഥിക്കുകയും, പിന്നീട് ഇത് കേൾക്കാതെ വന്നത് കൊണ്ട്, രാമ രാവണ യുദ്ധസമയത്ത് വിഭീഷണൻ രാമ പക്ഷത്ത് ചേരുകയും ചെയ്തു.

പിന്നീട് രാമൻ രാവണനെ യുദ്ധത്തിൽ തോൽപ്പിച്ച് വധിച്ചതിനു ശേഷം വിഭീഷണനെ ലങ്കയുടെ രാജാവായി വാഴിക്കുകയും ചെയ്തു. ഹൈന്ദവപുരാണങ്ങളിൽ പരാമർശിക്കപ്പെടുന്ന ഏഴ് ചിരഞ്ജീവികളിൽ ഒരാളാണ് വിഭീഷണൻ


വർഗ്ഗം:രാമായണത്തിലെ കഥാപാത്രങ്ങൾ
വർഗ്ഗം:ചിരഞ്ജീവികൾ
ഭീംതാൾ തടാകം

ഉത്തരാഖണ്ഡ് സംസ്ഥാനത്തെ കുമയൂണിലെ ഭീംതാൾ എന്ന സ്ഥലത്ത് സ്ഥിതി ചെയ്യുന്ന ഒരു തടാകമാണ് ഭീംതാൾ തടാകം. ഇതിന്റെ നടുക്കായി ഒരു ദ്വീപും സ്ഥിതി ചെയ്യുന്നുണ്ട്. ഒരു ടൂറിസ്റ്റ് ആകർഷണമായി വികസിപ്പിച്ച ഒരു അക്വേറിയവും ഇവിടെയുണ്ട്. നൈനിറ്റാൾ ജില്ലയിലെ ഏറ്റവും വലിയ തടാകമാണിത്. ഇത് "ഇന്ത്യയിലെ തടാക ജില്ല" എന്നും അറിയപ്പെടുന്നു. ഈ തടാകം ഹിമാലയൻ ഭാഗത്ത് കാണുന്ന പക്ഷികൾക്ക് ഒരു വേനൽക്കാല സങ്കേതമാണ്. ഉപരിതല വിസ്തീർണ്ണം അനുസരിച്ച് ഉത്തരാഖണ്ഡിലെ രണ്ടാമത്തെ വലിയ തടാകമാണിത്.
ഭൂമിശാസ്ത്രം

ഉത്തരാഖണ്ഡിലെ നൈനിറ്റാൾ ജില്ലയിലെ ഭീംതാൽ പട്ടണത്തിൽ സമുദ്രനിരപ്പിൽനിന്ന് 1,375 മീറ്റർ (4,511 അടി) ഉയരത്തിലാണ് തടാകവും അണക്കെട്ടും സ്ഥിതി ചെയ്യുന്നത്. തടാകത്തിന്റെ വൃഷ്ടിപ്രദേശം 17.12 ചതുരശ്ര കിലോമീറ്റർ (6.61 ചതുരശ്ര മൈൽ) ആണ്.
അവലംബം
ഗ്രന്ഥസൂചിക

*
*
*
*
*
*
*
*
പുറത്തേക്കുള്ള കണ്ണികൾ

* ഭീംതാൾ ഔദ്യോഗിക സൈറ്റ്
*ഭീംതാളിന്റെ വെബ് സൈറ്റ്

വർഗ്ഗം:തടാകങ്ങൾ
വർഗ്ഗം:ഉത്തരാഖണ്ഡിലെ തടാകങ്ങൾ
കേരളത്തിലെ തനതു കലകൾ

ഇന്ത്യയുടെ തെക്കേ അറ്റത്തെ കിടക്കുന്ന കേരളം അതിന്റെ തനതായ കലകൾക്ക് വളരെ പേരു കേട്ടതാണ്. ഇവിടുത്തെ സാംസ്കാരിക വൈവിധ്യവും ഇവിടുത്തെ കലകളെ സമ്പുഷ്ഠമാക്കുന്നു വടക്കൻമലബാറിലെ തെയ്യം, തെക്കൻമലബാറിലെ തിറയാട്ടം, മദ്ധ്യതിരുവിതാംകൂറിലെ പടയണി എന്നിവ തനതുകലകളിൽ പ്രധാനപ്പെട്ടവയാണ്..
thumb|ഒരു നസ്രാണി തറവാട്ടിൽ വിവാഹാഘോഷ വേളയിൽ നടന്ന മാർഗ്ഗംകളി.
കേരളത്തിൽ കണ്ടുവരുന്ന കലാരൂപങ്ങൾ
ഹിന്ദു കലാരൂപങ്ങൾ

* കഥകളി
* മോഹിനിയാട്ടം
* കൃഷ്ണനാട്ടം
* കൂടിയാട്ടം
* കേരള നടനം
* ചാക്യാർ കൂത്ത്
* നങ്ങ്യാർ കൂത്ത്
* പഞ്ചവാദ്യം
* തുള്ളൽ
* തെയ്യം
* തിറയാട്ടം
* തീയ്യാട്ടം
* ഗരുഡൻ തൂക്കം
* കോലം തുള്ളൽ
* പൂരക്കളി
* മുടിയേറ്റ്
* കുമ്മാട്ടിക്കളി
* കുത്തിയോട്ടം
* കുറത്തിയാട്ടം
* തിരിയുഴിച്ചിൽ
* കളരിപ്പയറ്റ്
*അയ്യപ്പൻ വിളക്ക്
* മംഗലംകളി
* മറത്തുകളി
* മലയിക്കുത്ത്
* ചരടുപിന്നിക്കളി
* കുടമുറിയാട്ടം
* കുംഭമടിപ്പാട്ട്
* തച്ചോളിക്കളി
* സർപ്പം തുള്ളൽ
* പുള്ളുവൻ പാട്ട്
* പൂതനും തിറയും
* ആണ്ടി‍
* നായാടി
* കാളക്കളി‍
* ചോഴി
* മൂക്കാഞ്ചാത്തൻ
* പൊറാട്ട്
* ശാലിയ പൊറാട്ട്
* ഉടുക്കുപാട്ട്
* പടയണി
*കാക്കാരിശ്ശിനാടകം
*കതിരുകാള നൃത്തം
മുസ്ലീം കലാരൂപങ്ങൾ

* ഒപ്പന
* മാപ്പിളപ്പാട്ട്
* കോൽക്കളി
* ദഫ് മുട്ട്
* അറബന മുട്ട്
* വട്ടപ്പാട്ട്
* മോത്തളംപാട്ട്
ക്രിസ്ത്യൻ കലാരൂപങ്ങൾ

* മാർഗ്ഗം കളി
* ചവിട്ടുനാടകം
* അയനിപ്പാട്ട്
* അടച്ചുതുറപ്പാട്ട്
* ഓതിയാട്ടം
* പൂവിറുക്കം
* പരിചമുട്ടുകളി
* ശ്ലാമകളി
സ്ഥാപനങ്ങൾ

* കേരളകലാമണ്ഡലം
* കേരള ലളിതകലാ അകാദമി
* കേരള സംഗീത നാടക അക്കാദമി
* കേരള ഫോക്ക്ലോർ അക്കാദമി
* ആർ.എൽ.വി.
* Ammannur Chachu Chakyar Smaraka Gurukulam
* മാർഗി
* Mani Madhava Chakyar Smaraka Gurukulam
* Painkulam Rama Chakyar Smaraka Gurukulam
* Unnayi Warrier Smaraka Gurukulam
* കോട്ടക്കൽ കഥകളി സംഘം
* Institute Of Mural Painting Guruvayur Gurukulam
* sadanam kadakali acadamy
ചിത്രശാല


File:Theyyam at kadachira Mandothum Kavu 3.jpg|തെയ്യം
File:Kathakali009.jpg|കഥകളി
File:Keralanadanam 29.jpg|കേരളനടനം
File:Keralanadanam hs boys 5.jpg|thumb|കേരളനടനം
File:Nangyaar kooth 8.jpg|നങ്ങ്യാർക്കൂത്ത്
File:Kootiyaattam 5.jpg|കൂടിയാട്ടം
File:Maargamkali 2.jpg|മാർഗ്ഗംകളി
File:Oottam thullal78.jpg|ഓട്ടൻതുള്ളൽ
File:Mohiniyaattam 19.jpg|മോഹിനിയാട്ടം


വർഗ്ഗം:കേരളത്തിലെ കലകൾ
സുരേഷ് ബാബു

കേരളത്തിൽ നിന്നുള്ള ഒരു മുൻ ലോംഗ് ജമ്പുകാരനാണ് സുരേഷ് ബാബു (ജനനം: 10 ഫെബ്രുവരി 1953 - മരണം 2011 ഫെബ്രുവരി 19). ലോംഗ് ജമ്പ്, ട്രിപ്പിൾ ജംബ്, ഹൈ ജംബ് എന്നീ മത്സര ഇനങ്ങളിൽ മത്സരിച്ചിട്ടുള്ള ഇദ്ദേഹം രണ്ടു തവണ ഏഷ്യൻ ഗെയിംസിൽ മെഡൽ നേടിയിട്ടുണ്ട്. 1974 ൽ നടന്ന ടെഹ്‌റാൻ ഏഷ്യൻ ഗെയിംസിലും, 1978 ൽ നടന്ന ബാംഗോക് ഏഷ്യൻ ഗെയിംസിലും ഇദ്ദേഹം മെഡൽ നേടിയിട്ടുണ്ട്. 1972 മുതൽ 1979 വരെ ഇദ്ദേഹം സജീവമായിരുന്നു. 2011 ഫെബ്രുവരി 19-ന് ഹൃദയാഘാതം മൂലം അന്തരിച്ചു.
ജീവിതരേഖ

1953 ഫെബ്രുവരി 10 ന് കൊല്ലത്താണ് ഇദ്ദേഹത്തിന്റെ ജനനം. ഒരു സയൻസ് ഗ്രാജുവേറ്റ് കൂടിയാണ് ഇദ്ദേഹം. 1972 - ലെ മ്യൂണിക് ഒളിംപിക്‌സിൽ ഇദ്ദേഹം പങ്കെടുത്തിരുന്നു. 1973 ലെ ഹൈജംപിൽ ദേശീയ ചാമ്പ്യനായിരുന്നു. തുടർന്ന് ആറ് വർഷക്കാലം ചാമ്പ്യൻപട്ടം ഇദ്ദേഹം നിലനിർത്തി. 1974 - ലിൽ തെഹ്‌റാൻ ഏഷ്യൻ ഗെയിംസിലാണ് അന്തരാഷ്ട്ര തലത്തിൽ സുരേഷ് ബാബു ആദ്യമായി മെഡൽ നേടുന്നത്. സിലോൺ‍. ലാഹോർ, ഫിലിപ്പൈൻസ് ഗെയിംസുകളിൽ ഇന്ത്യക്കായി ഇദ്ദേഹം മെഡലുകൾ നേടിയിട്ടുണ്ട്. കൂടാതെ ഇന്ത്യൻ ദേശീയ ടീമിന്റെ പരിശീലകനായും പ്രവർത്തിച്ചിരുന്നു. 1974, 1977, 1979 വർഷങ്ങളിൽ ലോങ് ജംപിലും ചാമ്പ്യൻഷിപ്പ് നേടിയിരുന്നു. കൂടാതെ ഈ കാലയളവിൽ 1974, 1976, 1978 വർഷങ്ങളിൽ ട്രിപ്പിൾ ജംപിലും ചാമ്പ്യൻഷിപ്പ് നേടി.

2011-ലെ ദേശീയഗെയിംസിൽ പങ്കെടുക്കവേയായിരുന്നു അന്ത്യം. ദേശീയഗെയിംസിലെ കേരളത്തിന്റെ സംഘത്തലവനായിരുന്നു ഇദ്ദേഹം. 2011 ഫെബ്രുവരി 19-ന് ഹൃദയാഘാതം മൂലം റാഞ്ചിയിലെ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ വച്ച് അന്തരിച്ചു. ഫെബ്രുവരി 20-ന് തിരുവനന്തപുരം സെൻട്രൽ സ്റ്റേഡിയത്തിലും കുന്നുകുഴിയിലെ വീട്ടിലും മൃതദേഹം പൊതുദർശനത്തിനു വച്ച ശേഷം വൈകിട്ട് 6-ന് തിരുവനന്തപുരം ശാന്തികവാടത്തിൽ സംസ്കരിച്ചു.
പുരസ്കാരങ്ങൾ

* അർജ്ജുന പുരസ്കാരം 1978-79
അവലംബം
പുറത്തേക്കുള്ള കണ്ണികൾ

* സുരേഷ് ബാബു


വർഗ്ഗം:1953-ൽ ജനിച്ചവർ
വർഗ്ഗം: 2011-ൽ മരിച്ചവർ
വർഗ്ഗം:ഫെബ്രുവരി 10-ന് ജനിച്ചവർ
വർഗ്ഗം:ഫെബ്രുവരി 19-ന് മരിച്ചവർ

വർഗ്ഗം:കേരളത്തിൽ നിന്നുള്ള കായികതാരങ്ങൾ
വർഗ്ഗം:അർജ്ജുന പുരസ്കാരം ലഭിച്ചവർ
വർഗ്ഗം:കേരളത്തിൽ നിന്നുള്ള ഒളിമ്പ്യന്മാർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:ഇന്ത്യൻ അത്ലറ്റുകൾ
വർഗ്ഗം:ഇന്ത്യയ്ക്ക് വേണ്ടി ഏഷ്യൻ ഗെയിംസ് സ്വർണമെഡൽ നേടിയവർ
ബോബി കൊട്ടാരക്കര

മലയാളചലച്ചിത്ര വേദിയിലെ ഒരു നടനായിരുന്നു ബോബി കൊട്ടാരക്കര.
ചലച്ചിത്ര ജീവിതം

മുച്ചീട്ടുകളിക്കാരന്റെ മകൾ എന്ന ചിത്രത്തിലൂടെയാണ് ബോബി ചലച്ചിത്ര ലോകത്തേക്ക് വന്നത്. പിന്നീട് ഏകദേശം 300 ലധികം ചിത്രങ്ങളിൽ അഭിനയിച്ചു. കണ്ണെഴുതി പൊട്ടും തൊട്ട്, ഗോളാന്തരവാർത്തകൾ, കാഴ്ചക്കപ്പുറം, ചിത്രം എന്നിവ ചില ശ്രദ്ധേയമായ ചിത്രങ്ങളാണ്. ഇത് കൂടാതെ ചില ടെലിവിഷൻ സീരിയലുകളിലും അദ്ദേഹം അഭിനയിച്ചിട്ടുണ്ട്.

2000-ൽ വക്കാലത്ത് നാരാ‍യണൻ കുട്ടി എന്ന ജയറാം അഭിനയിച്ച ചിത്രത്തിന്റെ ചിത്രീകരണ വേളയിലാണ് അദ്ദേഹം മരണമടഞ്ഞത്.
അവലംബം

വർഗ്ഗം:1952-ൽ ജനിച്ചവർ
വർഗ്ഗം:2000-ൽ മരിച്ചവർ
വർഗ്ഗം:മാർച്ച് 11-ന് ജനിച്ചവർ
വർഗ്ഗം:ഡിസംബർ 3-ന് മരിച്ചവർ
വർഗ്ഗം:മലയാളചലച്ചിത്രനടന്മാർ